 Vaszary János

* Vaszary Mihály és Szabó Kornélia gyermekeként született római katolikus családban. Nagybátyja [Vaszary Kolos](https://hu.wikipedia.org/wiki/Vaszary_Kolos) [esztergomi érsek](https://hu.wikipedia.org/wiki/Esztergomi_%C3%A9rsek) volt. A [Mintarajziskolában](https://hu.wikipedia.org/wiki/Magyar_K%C3%A9pz%C5%91m%C5%B1v%C3%A9szeti_Egyetem) [Székely Bertalannál](https://hu.wikipedia.org/wiki/Sz%C3%A9kely_Bertalan) és [Greguss Jánosnál](https://hu.wikipedia.org/wiki/Greguss_J%C3%A1nos) kezdte tanulmányait. [1887](https://hu.wikipedia.org/wiki/1887) után előbb [Münchenben](https://hu.wikipedia.org/wiki/M%C3%BCnchen) *von Hacklnál* és *von Löfflitznél* tanult. [Bastien-Lepage](https://hu.wikipedia.org/wiki/Jules_Bastien-Lepage) francia festő Münchenben kiállított képeinek hatására [Párizsba](https://hu.wikipedia.org/wiki/P%C3%A1rizs) ment, s ott [1899](https://hu.wikipedia.org/wiki/1899)-ben beiratkozott a [Julian Akadémiára](https://hu.wikipedia.org/wiki/Julian_Akad%C3%A9mia). A legnagyobb hatással voltak rá [Hollósy Simon](https://hu.wikipedia.org/wiki/Holl%C3%B3sy_Simon) és a körülötte csoportosuló [nagybányai művésztelep](https://hu.wikipedia.org/wiki/Nagyb%C3%A1nyai_m%C5%B1v%C3%A9sztelep) festői, művészete azonban mindvégig [francia](https://hu.wikipedia.org/wiki/Franciaorsz%C3%A1g) ihletettségű maradt.
* Korai művei a [szecesszióhoz](https://hu.wikipedia.org/wiki/Szecesszi%C3%B3) közelítő [gobelinek](https://hu.wikipedia.org/wiki/Gobelin) magyar népművészeti motívumokkal. [Pierre Puvis de Chavannes](https://hu.wikipedia.org/wiki/Pierre_Puvis_de_Chavannes) hatása fedezhető fel olyan szecessziós jellegű festményein, mint a *Bizánci Madonna*, *Aranykor*. Később visszatért a [realista](https://hu.wikipedia.org/wiki/Realizmus_%28m%C5%B1v%C3%A9szet%29)-[naturalista](https://hu.wikipedia.org/wiki/Naturalizmus_%28m%C5%B1v%C3%A9szet%29) megfogalmazású életképekhez. *(Részes aratók,* 1901; *Szolgalegény,* 1902; *Aranykor*, 1897-98). Sokat utazott. Az [1900-as évek](https://hu.wikipedia.org/wiki/1900-as_%C3%A9vek) első évtizede második felében a francia [impresszionizmus](https://hu.wikipedia.org/wiki/Impresszionizmus) hatása érződik képein *(Álarcos bál,* 1907; *Tatai strand,* 1909), majd [Raoul Dufy](https://hu.wikipedia.org/wiki/Raoul_Dufy) és [Kees van Dongen](https://hu.wikipedia.org/wiki/Kees_van_Dongen) [fauvisták](https://hu.wikipedia.org/wiki/Fauvizmus) hatása alá került.
* Az [1905](https://hu.wikipedia.org/wiki/1905)-ben már beérkezett festőművész, a „Részes aratók” című festményét [Ferenc József](https://hu.wikipedia.org/wiki/I._Ferenc_J%C3%B3zsef_magyar_kir%C3%A1ly) a [budai vár](https://hu.wikipedia.org/wiki/Budai_V%C3%A1rnegyed) részére vásárolta meg. [1905](https://hu.wikipedia.org/wiki/1905) nyarát jövendőbeli felesége, Rosenbach Mária (Mimi) megyéjében, [Nógrádban](https://hu.wikipedia.org/wiki/N%C3%B3gr%C3%A1d_megye), [Rétságon](https://hu.wikipedia.org/wiki/R%C3%A9ts%C3%A1g) töltötte. Két [impresszionista](https://hu.wikipedia.org/wiki/Impresszionizmus) festménye készült ekkor: a „Nógrádi parasztasszonyok” és a „Pihenő nógrádi búcsúsok”. 1905. november 6-án Budapesten feleségül vette Mimit, Rosenbach Sándor és Strahler Anna leányát.[[2]](https://hu.wikipedia.org/wiki/Vaszary_J%C3%A1nos_%28fest%C5%91%29)
* Az ezt követő években a Rosenbach-birtok eladásából vették meg a [tóvárosi](https://hu.wikipedia.org/wiki/T%C3%B3v%C3%A1ros) telket, ahol a [Toroczkai Wigand Ede](https://hu.wikipedia.org/wiki/Toroczkai_Wigand_Ede) által tervezett és [1911](https://hu.wikipedia.org/wiki/1911)-ben megépített tóvárosi műtermes házban (Művész köz 1.) az [1910-es évektől](https://hu.wikipedia.org/wiki/1910-es_%C3%A9vek) gyakran tartózkodott haláláig. A villa a [székely](https://hu.wikipedia.org/wiki/Sz%C3%A9kelyek) lakóház épületelemeit tartalmazza, mint a [székely](https://hu.wikipedia.org/wiki/Sz%C3%A9kelyek) fafaragó művészetnek díszítő elemeit. Az [1916](https://hu.wikipedia.org/wiki/1916)–[1919](https://hu.wikipedia.org/wiki/1919) közötti esztendőkben Vaszary ki sem mozdult [Tatáról](https://hu.wikipedia.org/wiki/Tata). Számos művét festette villájában és a városban (pl. „Tatai strand”, „Tatai park”, „Lovasok a parkban”). [1920](https://hu.wikipedia.org/wiki/1920)-ban hagyta el [Tatát](https://hu.wikipedia.org/wiki/Tata).
* Az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) alatt drámai hatású képeket festett a frontokról (például *Katonák egy kárpáti faluban*, 1915; *Katonák a hóban*, 1916), ezen művein érezhető legjobban a [német](https://hu.wikipedia.org/wiki/N%C3%A9metorsz%C3%A1g) [expresszionisták](https://hu.wikipedia.org/wiki/Expresszionizmus) hatása. Röviddel a háború után még uralkodott festészetében a drámai hangvétel (lásd Golgotha c. képét). Azonban hamarosan ismét Párizsba utazott, s visszatért a francia piktúra hagyományaihoz. Gyors, laza, könnyed ecsetvonású képei készültek ekkor, talán legjellemzőbb a *Parkban* című és a *Női portré*.
* „A természetből csak kiindulni, vagy arra szuggesztív erővel emlékeztetni is elég.” – vallotta az [1920-as években](https://hu.wikipedia.org/wiki/1920-as_%C3%A9vek). Temperamentumos festészetére ez az elv mindvégig jellemző maradt, lényegében a magyar [avantgárd](https://hu.wikipedia.org/wiki/Avantg%C3%A1rd) felé nyitott.
* [1920](https://hu.wikipedia.org/wiki/1920)-tól tíz éven át a [Lyka Károly](https://hu.wikipedia.org/wiki/Lyka_K%C3%A1roly) által újjá szervezett [Képzőművészeti Főiskola](https://hu.wikipedia.org/wiki/Magyar_K%C3%A9pz%C5%91m%C5%B1v%C3%A9szeti_Egyetem) tanára volt, az [1932](https://hu.wikipedia.org/wiki/1932)-ben bekövetkezett nyugdíjazásáig, [1923](https://hu.wikipedia.org/wiki/1923)-tól az [Új Művészek Egyesülete](https://hu.wikipedia.org/wiki/%C3%9Aj_M%C5%B1v%C3%A9szek_Egyes%C3%BClete) alapító tagja és elnöke, [1924](https://hu.wikipedia.org/wiki/1924)-ben a [Képzőművészek Új Társasága](https://hu.wikipedia.org/wiki/K%C3%A9pz%C5%91m%C5%B1v%C3%A9szek_%C3%9Aj_T%C3%A1rsas%C3%A1ga) egyik alapító tagja. Kiváló mester volt a főiskolán, oktatta az új stílusirányokat, s maga is mind kipróbálta őket. Egyéni stílusát mindvégig a lendületes, vázlatos ecsetkezelés jellemezte *(Birskörték,* 1918; *Ébredés,* 1921). [1926](https://hu.wikipedia.org/wiki/1926)-ban a [Tihanyi Biológiai Intézettől](https://hu.wikipedia.org/wiki/MTA_Balatoni_Limnol%C3%B3giai_Kutat%C3%B3int%C3%A9zet) kapott megrendelést [freskók](https://hu.wikipedia.org/wiki/Fresk%C3%B3) festésére.
* Már húszéves kora előtt kiállító művész volt a [Nemzeti Szalonban](https://hu.wikipedia.org/wiki/Nemzeti_Szalon) ([1898](https://hu.wikipedia.org/wiki/1898), 1902, 1906, 1912), [1912](https://hu.wikipedia.org/wiki/1912)-ben a Művészházban is volt kiállítása. [1916](https://hu.wikipedia.org/wiki/1916)-ban mint hadi festő állította ki képeit a sajtóhadiszálláson. 1909, 1920 és 1924-ben az [Ernst Múzeumban](https://hu.wikipedia.org/wiki/Ernst_M%C3%BAzeum) volt kiállítása. 1922-ben a [Helikon Szalonban](https://hu.wikipedia.org/w/index.php?title=Helikon_Szalon&action=edit&redlink=1) volt gyűjteményes kiállítása. 1928-ban az [UME](https://hu.wikipedia.org/wiki/%C3%9Aj_M%C5%B1v%C3%A9szek_Egyes%C3%BClete) által rendezett kiállításon vett részt.
* Az [1928](https://hu.wikipedia.org/wiki/1928). évi XVI. [Velencei biennálé](https://hu.wikipedia.org/wiki/Velencei_bienn%C3%A1l%C3%A9) nemzetközi kiállítás magyar anyagának elrendezését Vaszary szervezte, munkája elismeréseképpen olasz állami díjjal tüntették ki, ugyanitt *Virágcsendélet* c. képét megvásárolta az olasz állam. [1929](https://hu.wikipedia.org/wiki/1929)-ben a magyar művészet [nürnbergi](https://hu.wikipedia.org/wiki/N%C3%BCrnberg) bemutatkozásán vett részt, a nürnbergi múzeum *Strand* c. képét vásárolta meg. Az UME [genovai](https://hu.wikipedia.org/wiki/Genova) bemutatkozásán aranyéremmel jutalmazták, *Tengeri fürdő* c. képét a nervi [Galleria d'arte moderna](https://hu.wikipedia.org/w/index.php?title=Galleria_d'arte_moderna&action=edit&redlink=1) vásárolta meg. [1933](https://hu.wikipedia.org/wiki/1933)-ban a [debreceni](https://hu.wikipedia.org/wiki/Debrecen) [Déri Múzeumban](https://hu.wikipedia.org/wiki/D%C3%A9ri_M%C3%BAzeum) volt gyűjteményes kiállítása.[[3]](https://hu.wikipedia.org/wiki/Vaszary_J%C3%A1nos_%28fest%C5%91%29)
* Művészeti elveiről [1922](https://hu.wikipedia.org/wiki/1922)-ben jelent meg könyve *Természetlátás és képszerűség* címmel. Az Est-lapok számára számára grafikákat és illusztrációkat készített, egyben itt e lapoknál is publikálta művészetfelfogását, amely a művész és a művészeti stílus megválasztásának szabadságáról szólt, s a századforduló festészeti irányzatairól nyújtott értékelést.[[4]](https://hu.wikipedia.org/wiki/Vaszary_J%C3%A1nos_%28fest%C5%91%29)

Nyugalomba vonulása után sem pihent: nappal festett, este a szakirodalmat tanulmányozta. Amikor szívbetegsége jelentkezett, elhatározta az [1930-as évek](https://hu.wikipedia.org/wiki/1930-as_%C3%A9vek) végén, hogy a [budapesti](https://hu.wikipedia.org/wiki/Budapest) Attila körúti lakásából végleg [Tatára](https://hu.wikipedia.org/wiki/Tata) költözik. Váratlan halála – [1939](https://hu.wikipedia.org/wiki/1939). [április 19-én](https://hu.wikipedia.org/wiki/%C3%81prilis_19.) – ezt megakadályozta. [Farkasréten](https://hu.wikipedia.org/wiki/Farkasr%C3%A9ti_temet%C5%91) ravatalozták fel, majd Tatára vitték, ahol [április 22-én](https://hu.wikipedia.org/wiki/%C3%81prilis_22.) az Almási úti temetőben helyezték örök nyugalomra. Felesége, aki élete végéig hűséges ihletője volt, [1942](https://hu.wikipedia.org/wiki/1942). [július 4-én](https://hu.wikipedia.org/wiki/J%C3%BAlius_4.) halt meg. Holttestét [július 5-én](https://hu.wikipedia.org/wiki/J%C3%BAlius_5.) helyezték férje mellé. Nyughelyüket a temetőben hatalmas emlékkő őrzi. A rajta levő kiemelt véset szövege:

|  |  |
| --- | --- |
|  | KÃ©ptalÃ¡lat a kÃ¶vetkezÅre: âvaszary jÃ¡nos festmÃ©nyeiâ |
|  |  |
|  |  |
|  |  |

2018. 2 nyári szám

* 1. Tantárgy: rajz
* 2. Nézzük együtt Vaszary János képeit! Című cikk elolvasása, kiemelve a festő életének fontosabb korszakait és az akkor használt színvilágát.
* 3. A PPt megtekintése következett, majd felelevenítettük kirándulásunkat Rétimajorban, ahol hasonló környezetben lehettünk, mint a fenti 3 képen látható.
* 4. Beszéljük meg a használatos színeket, majd a festés technikáját.
* Választható vízfesték vagy tempera. Festeni pedig ecsettel, vagy ujjal lehet. Legtöbben az ujjfestést választották, melyet különlegesnek, de nagyon élvezetesnek találtak.

Fodor Erzsébet Márta

Sárszentmiklósi Általános Iskola